На основу Решења стечајног судије о банкротству од 09.12.2020. године и на основу члана 132. став 1. Закона о стечају, у стечајном поступку 6.Ст. бр. 29/2020,продаје се имовина стечајног дужника INFINITY BUS LLC D.O.O. – у стечају, методом непосредне погодбе као што следи:

|  |  |  |
| --- | --- | --- |
|  | **ПРЕДМЕТ ПРОДАЈЕ** | **ПРОЦЕЊЕНА ВРЕДНОСТ у РСД** |
| 1 | Аутобус SCANIA , CL94-260, BG-994-FJ | **550.000,00** |
| 2 | Аутобус SETRA, S319NF, BG 1030-YI | **360.000,00** |
| 3 | Аутобус SETRA, Bela, neocarinjeno | **280.000,00** |
| УКУПНА ВРЕДНОСТ: | | **1.190.000,00** |

Имовина се налази у Нишу у ул. Ивана Mилутиновића бр.30, гаража ARRIVA LITAS D.O.O.

Имовина се купује у виђеном стању, у целости, и може се разгледати сваким радним даном од 9:00 до 13:00 часова, а најкасније 1 дан пре заказане продаје 28.06.2021 год. са почетком у 12:00 часова (уз претходну најаву стечајном управнику).

Право на учешће у поступку продаје имају сва правна и физичка лица.

Процењена вредност имовине није минимално прихватљива вредност, нити је на ма који други начин обавезујућа или опредељујућа за понуђача приликом одређивања висине понуде**.**

Учесници у продаји ће проследити своју понуду стечајном управнику, а на дан 28.06.2021. када је заказана продаја, имаће информације о свим осталим понудама и могућност да своју побољшају.

Након одабира најповољнијег понуђача, стечајни управник ће обавестити све чланове одбора и затражити сагласност на предложену продају. По добијању сагласности, стечајни управник ће закључити купопродајни уговор са најповољнијим понуђачем са роком за уплату понуђене цене од 3 (три) дана.

Стечајни управик је сачинио продајну документацију која садржи детаљне информације о предмету продаје (са извештајима о извршеној процени), са обавезом да потенцијалног купца обавести о свим недостацима на имовини која је предмет продаје, који су му познати у тренутку продаје и да стечајни управник не одговара за недостатке које купци утврде по извршеној продаји.

Саставни део продајне документације чине:

* Обавештење потенцијалним купцима,
* Национални стандард о начину и поступку уновчења имовине стечајног дужника методом непосредне погодбе,
* Имовинско правни статус и техничке карактеристике предмета продаје,
* Правно имовинска документација предмета продаје,

Учесници у поступку, ће затражити од стечајног управника откуп документације који износи 10.000,00 дин.

Oвлашћено лице: стечајни управник Жарко Поповић, контакт телефон: 063 358 796.